Често срещано мнение е, че тасовете служат основно за изпълнението на естетични цели. Несъмнено това е една от техните основни функции, но те далеч не се заключват само до внасянето на стил и естетика във външния вид на возилото. Всъщност, по-важна причина, поради която въобще съществуват автомобилни тасове е за защита на от замърсяване и попадане на нежелани предмети в джантата на гумите.
Особено по родните пътища, дори да не говорим за офроуд, е неминуемо по време на каране към гумата да полетят отломки, камъни, чакъл и пясък. Тасовете ще защитят колелото от тези материали. Това ще спомогне и за забавяне износването на частите в автомобилните гуми. Освен това, тасовете служат и за предпазване на болтовете и гайките в областта на гумите от ръжда и корозия.